Elena Lasconi: „Nicușor Dan nu mi-a cerut niciodată să mă retrag din cursa pentru Cotroceni.” Ce spune despre varianta candidaturii la Primăria Capitalei
Elena Lasconi, președinta USR, a declarat luni, 3 februarie, într-o conferință de presă, că ar fi „pertinent" ca primarul Capitalei, Nicușor Dan, să facă un pas în spate din cursa pentru prezidențiale, dar a precizat că nu i-a cerut acest lucru și nu intenționează să îi ceară. Elena Lasconi a răspuns unei întrebări legate de eventualitatea retragerii lui Nicușor Dan din competiția electorală, afirmând că nu ia în calcul o astfel de retragere din partea sa.